Aula regia

pisi|4. sajandil ehitatud Trieri basiilika, niinimetatud Aula Palatina
pisi|Trieri basiilika sisevaade
Aula regia (ladina keeles 'kuninglik saal') oli keskaegse kuninga residentsi (pfaltsi või kindluse) keskne suur ruum, troonisaal. Peamiselt seostub karolingide ja ottode arhitektuuriga.

 Kirjeldus 
Aula regia oli suur täisnurkne ühelööviline saal, millel oli mitu sissekäiku ja peasissekäigu ees oli eeskoda. Peasissekäigu vastasseinas oli apsiiditaoline tõstetud põrandaga nišš trooni jaoks. Seinad võisid olla kaunistatud maalingutega, põrand värvilise kivilaotisega. Ingelheimi saalis on säilinud kunagise apsiidi raaminud triumfikaare lähtekivi, mille järgi on rekonstrueeritud ruumi eri osade kõrguseks 13–19 meetrit.

 Säilinud eksemplarid 
Aula regia'id on algsel kujul keskajast säilinud vähe. Märkimisväärseim neist asub Astuuria kuninga Ramiro I jaoks 850. aasta paiku ehitatud suvepalees Oviedo lähedal, mille teisel korrusel on pea terve korruse suurune saal ja kus tänapäeval asub Santa María del Naranco kirikhttps://www.santamariadelnaranco.es/. Kinnitust on saanud aula regia olemasolu PaderborniH. Schutz. The Carolingians in Central Europe, Their History, Arts, and Architecture: A Cultural History of Central Europe, 750-900. 2004, Aacheni, Goslari pfaltsideshttps://www.goslar.de/tourismus/geschichte-erleben/kaiserliche-baukunst ja Zürichis LindenhofisE. Vogt. Die Ausgrabungen auf dem Lindenhof in Zürich : vorläufiger Bericht. Jahresbericht / Schweizerisches Landesmuseum Zürich. 1937, Ingelheimis on see selgesti lokaliseeritav kuningapalee varemetes ja on digitaalselt rekonstrueeritud .

Kõikide osaliselt säilinud aula regia'te arhitektuuriliseks eeskujuks peetakse Trieri Aula Palatinat.

 Viited 

 Välislingid 
 Aula regia. - Kaiserpfaltz Ingelheim
 Video: Santa Maria del Naranco

Kategooria:Ruumid
Kategooria:Keskaja Euroopa arhitektuur